બે વર્ષ પૂર્વે આણંદ શહેરમાં રહેતા તેના મામાના ઘરે યુવતી ગઇ હતી ત્યારે ઘરે કોઇ હાજર ન હોય માસીના દીકરાએ યુવતીને એક રૂમમાં બોલાવી શારિરીક સંબંધની અઘટિત માંગણી કરી હતી. જેથી યુવતીએ કહ્યું હતું કે, તું મારી માસીનો દીકરો એટલે કે ભાઇ થાય છે તને આવુ કહેતા કોઇ શરમ આવે છે ખરી.. જેથી અજયે આ યુવતી સાથે ઝપાઝપી કરી ધક્કો મારી દોરી વડે હાથ બાંધી દઇ બળજરીપૂર્વક અશ્લીલ ફોટા પાડી દીધા હતા. અને જો આ વાત કોઇને કહેશે તો જાનથી મારી નાંખવાની અને અશ્લીલ ફોટા સોશિયલ મીડિયામાં વાયરલ કરી બદનામ કરી દેવાની ધાકધમકીઓ આપી હતી. ત્યારબાદ અજય અવારનવાર યુવતીના ઘરે કોઇ ન હોય ત્યારે આવી શરીર સંબંધ બાંધવાની અઘટિત માંગણીઓ કરતો હતો.